Rauhanyhdistys

Rauhanyhdistykset ovat vanhoillislestadiolaisen herätysliikkeen paikallisorganisaatioita. Myös rauhansanalaisilla on Suomessa yksi suomenkielinen ja useita ruotsinkielisiä paikallisyhdistyksiä, joiden nimessä esiintyy sana "rauhanyhdistys". Useimpien rauhansanalaisten yhdistysten nimessä on kuitenkin "Rauhan Sana". Vanhoillislestadiolaiset rauhanyhdistykset kuuluvat jäseninä Suomen Rauhanyhdistysten Keskusyhdistykseen eli SRK:hon. 

SRK:n mukaan rauhanyhdistykset on perustettu ja vieläkin perustetaan, jotta "Jumalan valtakunnan" työtä voitaisiin tehdä lain suomin mahdollisuuksin.

Rauhanyhdistys

Ensimmäiset rauhanyhdistykset perustettiin vuonna 1888 Helsinkiin, Turkuun ja Tornioon – niitä on siis perustettu herätysliikkeen alkuajoista alkaen. Useimmat suomalaiset rauhanyhdistykset kuuluvat Suomen Rauhanyhdistysten Keskusyhdistykseen eli SRK:hon, mutta jotkut rauhansanalaisen liikkeen paikallisyhdistykset toimivat myös rauhanyhdistyksen nimellä. 

Rauhanyhdistyksiksi kutsutaan myös yleisesti vanhoillislestadiolaisten kokoontumistiloja. Tämä artikkeli käsittelee rauhanyhdistyksiä yhdistyksinä.

Suomessa toimii tällä hetkellä noin 200 rauhanyhdistystä ja muualla maailmassa 15. USA:ssa, Kanadassa, Ecuadorissa, Togossa ja Keniassa vanhoillislestadiolaisten toimitiloista ja organisaatioista käytetään nimeä Laestadian Lutheran Church. Jäsenmäärältään suurimpia rauhanyhdistyksiä ovat Oulun (1 700 jäsentä), Helsingin (1 300), Jyväskylän (950) ja Tampereen (720) rauhanyhdistykset. 

Nimi viittaa Jeesuksen omilleen antamaan tunnonrauhaan: "Kristus on meidän rauhamme" (Ef. 2:14).

Toiminnan päämääränä on sääntöjen mukaan "herättää ja elvyttää kristillistä uskonelämää sekä edistää kristillissiveellisten elämäntapojen, kansanraittiuden ja isänmaallisen mielen vakiinnuttamista kansamme keskuudessa". Tärkein toimintamuoto ovat seurat, joita järjestetään "Pyhän Raamatun ja evankelisluterilaisen uskon, tunnustuksen ja opin pohjalta". Lisäksi järjestetään muun muassa diakonia-, päiväkerho-, pyhäkoulu- ja raamattuluokkatoimintaa sekä erilaisissa elämäntilanteissa eläville suunnattuja kerhoja, kursseja ja retkiä. Yli 13-vuotiaille sekä nuorille aikuisille järjestetään monenlaisia keskusteluiltoja ja muita tapahtumia. Seurojen ohella kaikille yhteistä toimintaa ovat talkoot ja myyjäiset sekä joulu-, pääsiäis-, itsenäisyyspäivä-, äitienpäivä- ja muut juhlat. 

Useimmilla rauhanyhdistyksillä on omat kokoontumistilat. Pienimmät yhdistykset kokoontuvat kirkoissa, seurakuntakeskuksissa ja kodeissa. Kaikki rauhanyhdistykset tekevät yhteistyötä evankelis-luterilaisten seurakuntien kanssa. Kirkoissa järjestetään muun muassa seuroja ja kirkkopyhiä.

Rauhanyhdistykset tukevat vanhoillislestadiolaistaustaisten kansanopistojen toimintaa ja tekevät lähetystyötä Suomen Rauhanyhdistysten Keskusyhdistyksen kautta. Myös suurin osa vanhoillislestadiolaisten julkaisutyöstä hoidetaan SRK:n kautta, vaikka paikallisrauhanyhdistykset julkaisevatkin esimerkiksi omia musiikkiäänitteitä. 

Jäseneksi voivat liittyä kaikki 15 vuotta täyttäneet. Tilaisuudet ovat avoimia kaikille.

Hallinto 
Rauhanyhdistykset toimivat yhdistyslain mukaisina rekisteröityinä yhdistyksinä, joten yhdistyksen hallintoon kuuluvat vähimmillään yhdistyksen kokous, hallitus tai johtokunta sekä toiminnantarkastaja. Suurissa rauhanyhdistyksissä on tavallista, että hallitus nimeää erilaisista toiminnoista vastaavia toimikuntia, joita ovat esimerkiksi seuratoimikunta, lapsi- ja nuorisotyötoimikunta tai myyjäistoimikunta. Yleensä yhdistyksen säännöt määrittävät johtokunnan apuna toimivien sihteerin ja rahastonhoitajan roolit. 

Helsingin rauhanyhdistyksen vuonna 1888 vahvistettujen sääntöjen mukaan rauhanyhdistys valitsee keskuudestaan yhdeksänjäsenisen johtokunnan, joka hoitaa juoksevat asiat. Johtokunta valitsee keskuudestaan puheenjohtajan, varapuheenjohtajan, rahastonhoitajan, kirjurin (sihteerin) ja muut toimijat tarpeen mukaan. Sääntöjen mukaan yhdistyksen tulee muun muassa hankkia ja ylläpitää sopiva rakennus toimintaansa varten.

Katso myös
Eesti Luterlik Rahuühendus – SRK:n sisarjärjestö Virossa
Laestadian Lutheran Church – SRK:n sisarjärjestö Yhdysvalloissa
Suomen Rauhanyhdistysten Keskusyhdistys
Sveriges Fridsföreningarnas Centralorganisation – SRK:n sisarjärjestö Ruotsissa

Lähteet

Rauhanyhdistysten historioita

Aiheesta muualla
Suomen Rauhanyhdistysten Keskusyhdistys
SRK:n jäsenyhdistykset
rauhanyhdistys.fi

Rauhanyhdistyksiä

Alajärven Rauhanyhdistys
Alavieskan Rauhanyhdistys
Alavuden Rauhanyhdistys
Arpelan Rauhanyhdistys
Ervastin Rauhanyhdistys
Espoon Rauhanyhdistys
Evijärven Rauhanyhdistys
Forssa-Loimaan Rauhanyhdistys
Haapajärven Rauhanyhdistys
Haapaveden Rauhanyhdistys
Haikaran Rauhanyhdistys
Hailuodon Rauhanyhdistys
Halsuan ja sen ympäristön Rauhanyhdistys
Hankasalmen Rauhanyhdistys
Haukiputaan Jokikylän Rauhanyhdistys
Haukiputaan Rauhanyhdistys
Heinäveden Rauhanyhdistys
Helsingin Rauhanyhdistys
Hyvinkään Rauhanyhdistys
Hämeenlinnan Rauhanyhdistys
Iin Rauhanyhdistys
Iisalmen Rauhanyhdistys
Impiön Rauhanyhdistys
Ivalonlaakson Rauhanyhdistys
Jakkukylän Rauhanyhdistys
Joensuun Rauhanyhdistys
Juorkunan ja ympäristön Rauhanyhdistys
Jyväskylän Rauhanyhdistys
Jämsän Rauhanyhdistys
Järvenpään ja ympäristön Rauhanyhdistys
Kajaanin Rauhanyhdistys
Kalajoen Mehtäkylän Rauhanyhdistys
Kalajoen Rauhanyhdistys
Kannonkosken rauhanyhdistys
Kannuksen Rauhanyhdistys
Karstulan Rauhanyhdistys
Karungin Rauhanyhdistys
Kauhavan ja Lapuan Rauhanyhdistys
Kellon Rauhanyhdistys
Kemin Rauhanyhdistys
Keminmaan Rauhanyhdistys
Kempeleen Rauhanyhdistys
Keski-Karjalan Rauhanyhdistys
Kestilän Rauhanyhdistys
Kiimingin Rauhanyhdistys
Kinnulan Rauhanyhdistys
Kittilän Rauhanyhdistys
Kiuruveden Rauhanyhdistys
Kivijärven Rauhanyhdistys
Kokemäen Seudun Rauhanyhdistys
Kokkolan seudun Rauhanyhdistys
Korpirannan Rauhanyhdistys
Kouvolan seudun Rauhanyhdistys
Kuhan seudun Rauhanyhdistys
Kuivaniemen Rauhanyhdistys
Kuoliovaaran Rauhanyhdistys
Kuopion ja ympäristön Rauhanyhdistys
Kuukasjärven Rauhanyhdistys
Kuusamon Rauhanyhdistys
Kynsivaaran seudun Rauhanyhdistys
Kyyjärven Rauhanyhdistys
Kärsämäen Rauhanyhdistys
Käylän Rauhanyhdistys
Lahden Seudun Rauhanyhdistys
Laitasaaren Rauhanyhdistys
Lappajärven Rauhanyhdistys
Lappeenrannan Rauhanyhdistys
Laukaan Rauhanyhdistys
Lempäälän Rauhanyhdistys
Leppävirran Rauhanyhdistys
Limingan Rauhanyhdistys
Liperin Rauhanyhdistys
Lohjan Rauhanyhdistys
Lumijoen Rauhanyhdistys
Luohuan Rauhanyhdistys
Luoteis-Lapin Rauhanyhdistys
Madekosken Rauhanyhdistys
Merijärven Rauhanyhdistys
Merikarvian Rauhanyhdistys
Mikkelin Rauhanyhdistys
Muhoksen Rauhanyhdistys
Murron Rauhanyhdistys
Muurolan Rauhanyhdistys
Mäntsälän Rauhanyhdistys
Määttälän Rauhanyhdistys
Nivalan Rauhanyhdistys
Nurmijärven Rauhanyhdistys
Oijärven Rauhanyhdistys

Oulaisten Rauhanyhdistys
Oulun Rauhanyhdistys
Oulunsalon Kirkonkylän Rauhanyhdistys
Oulunsalon Salonpään Rauhanyhdistys
Outokummun Rauhanyhdistys
Paavolan Rauhanyhdistys
Parkanon Rauhanyhdistys
Pateniemen Rauhanyhdistys
Pattijoen Rauhanyhdistys
Perhon Rauhanyhdistys
Pielaveden Rauhanyhdistys
Pielisjärven Rauhanyhdistys
Pietarsaaren Rauhanyhdistys
Pihtiputaan Rauhanyhdistys
Pikkaralan Rauhanyhdistys
Porin Rauhanyhdistys
Pornaisten Rauhanyhdistys
Porvoon Rauhanyhdistys
Posion Rauhanyhdistys
Pudasjärven Hirvaskosken Rauhanyhdistys
Pudasjärven Jongun Rauhanyhdistys
Pudasjärven Rauhanyhdistys
Puhoskylän Rauhanyhdistys
Pulkkilan Rauhanyhdistys
Puolangan Rauhanyhdistys
Pyhäjoen Rauhanyhdistys
Pyhäjärven Rauhanyhdistys
Pyhännän Rauhanyhdistys
Raahen Rauhanyhdistys
Rantsilan Rauhanyhdistys
Ranuan Petäjäjärven Rauhanyhdistys
Ranuan Rauhanyhdistys
Rauman Rauhanyhdistys
Raution Seudun Rauhanyhdistys
Reisjärven Rauhanyhdistys
Revonlahden Rauhanyhdistys
Rovaniemen Rauhanyhdistys
Ruukin Rauhanyhdistys
Saarijärven Rauhanyhdistys
Saloisten Rauhanyhdistys
Salon Seudun Rauhanyhdistys
Sarakylän Rauhanyhdistys
Savonlinnan Rauhanyhdistys
Savukosken Rauhanyhdistys
Seinäjoen Rauhanyhdistys
Sievin Asemanseudun Rauhanyhdistys
Sievin Kiiskilän Rauhanyhdistys
Sievin Rauhanyhdistys
Siikajoen Rauhanyhdistys
Simon Rauhanyhdistys
Sodankylän Rauhanyhdistys
Taivalkosken Metsäkylän Rauhanyhdistys
Taivalkosken Rauhanyhdistys
Taivalkosken Tyräjärven Rauhanyhdistys
Tampereen Rauhanyhdistys
Tervolan Rauhanyhdistys
Tikkakosken Rauhanyhdistys
Toholammin ja Lestijärven Rauhanyhdistys
Tornion Rauhanyhdistys
Turun Rauhanyhdistys
Tyrnävän Rauhanyhdistys
Ullavan ja Kälviän Rauhanyhdistys
Utajärven Rauhanyhdistys
Uuraisten Rauhanyhdistys
Vaalan Rauhanyhdistys
Vaasan seudun Rauhanyhdistys
Vantaan Rauhanyhdistys
Varkauden ja ympäristön Rauhanyhdistys
Vasaraperän Rauhanyhdistys
Vihannin Rauhanyhdistys
Viirinkylän Rauhanyhdistys
Viitasaaren Rauhanyhdistys
Vimpelin Rauhanyhdistys
Vuotungin Rauhanyhdistys
Yli-Iin Rauhanyhdistys
Yli-Livo-Pärjänsuon Rauhanyhdistys
Yli-Olhavan Rauhanyhdistys
Ylikiimingin Rauhanyhdistys
Ylitornion Rauhanyhdistys
Ylivieskan Rauhanyhdistys
Ylöjärven Rauhanyhdistys
Ypyän Rauhanyhdistys
Ähtärin ja sen ympäristön Rauhanyhdistys
Äänekosken Rauhanyhdistys

Vanhoillislestadiolaisuus
Suomalaiset kristilliset järjestöt